ddrg/super_eurlex huggingface dataset:
SL Uradni list Evropske unije C 63/11

Sklep Sodišča (deveti senat) z dne 15. novembra 2016 (predlog za sprejetje predhodne odločbe Administrativen sad – Varna – Bolgarija) – „MIP-TS“ OOD/Nachalnik na Mitnitsa Varna

(Zadeva C-222/16) (1)

((Predhodno odločanje - Trgovinska politika - Uredba (ES) št. 1225/2009 - Člen 13 - Izogibanje - Izvedbena uredba (EU) št. 791/2011 - Tkanina z odprto mrežno strukturo iz steklenih vlaken s poreklom iz Ljudske republike Kitajske - Protidampinške dajatve - Izvedbeni uredbi (EU) št. 437/2012 in (EU) št. 21/2013 - Pošiljanje s Tajske - Razširitev protidampinške dajatve - Časovno področje uporabe - Carinski zakonik Skupnosti - Naknadna izterjava uvoznih dajatev))

(2017/C 063/16)

Jezik postopka: bolgarščina

Predložitveno sodišče

Administrativen sad – Varna

Stranki

Tožeča stranka: „MIP-TS“ OOD

Tožena stranka: Nachalnik na Mitnitsa Varna

Izrek

Člen 1(1) Izvedbene uredbe Sveta (EU) št. 791/2011 z dne 3. avgusta 2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske, je treba razlagati tako, da se dokončna protidampinška dajatev, uvedena s to določbo, uporablja za uvoze tkanine z odprto mrežno strukturo iz steklenih vlaken iz navedene določbe, ki je deklarirana kot izdelki s poreklom s Tajske in so bili izvedeni pred začetkom veljavnosti Uredbe (EU) št. 437/2012 z dne 23. maja 2012 o začetku preiskave glede možnega izogibanja protidampinškim ukrepom, uvedenim z Izvedbeno uredbo št. 791/2011, in za te uvoze določa registracijo, kot je uvoz iz postopka v glavni stvari, če se izkaže, da je ta tkanina z odprto mrežno strukturo iz steklenih vlaken v resnici proizvod s poreklom iz Ljudske republike Kitajske.

(1) UL C 243, 4.7.2016.
Sklep Sodišča (sedmi senat) z dne 28. septembra 2016 – (predlog za sprejetje predhodne odločbe Tribunale di Taranto – Italija) – kazenski postopek zoper Davida Duranteja

(Zadeva C-438/15) (1)

((Predhodno odločanje - Člen 99 Poslovnika Sodišča - Enaka vprašanja za predhodno odločanje - Člena 49 PDEU in 56 PDEU - Svoboda ustanavljanja - Svoboda opravljanja storitev - Igre na srečo - Omejitve - Nujni razlogi v splošnem interesu - Sorazmernost - Pogoji za sodelovanje pri javnem razpisu ter ocena ekonomske in finančne sposobnosti - Izključitev ponudnika zaradi nepredložitve potrdil o njegovi ekonomski in finančni sposobnosti, ki bi jih izdali dve ločeni bančni ustanovi))

(2016/C 454/21)

Jezik postopka: italijanščina

Predložitveno sodišče

Tribunale di Taranto

Stranka v postopku v glavni stvari

Davide Durante

Izrek

Člena 49 PDEU in 56 PDEU je treba razlagati tako, da ne nasprotujeta nacionalni določbi, kot je ta iz postopka v glavni stvari, s katero je subjektom, ki se želijo prijaviti na javni razpis za podelitev koncesij na področju iger na srečo in stav, naložena obveznost, da dokažejo svojo ekonomsko in finančno sposobnost s potrdili vsaj dveh bančnih ustanov, ne da bi bilo dovoljeno to sposobnost dokazovati s kakšnim drugim dokumentom, če je s to določbo mogoče izpolniti pogoje glede sorazmernosti, ki so določeni v sodni praksi Sodišča, kar mora preveriti predložitveno sodišče.

(1) UL C 381, 16.11.2015.
SL Uradni list Evropske unije C 63/5

Sklep Sodišča (deveti senat) z dne 10. novembra 2016 (predlog za sprejetje predhodne odločbe Fővárosi Közigazgatási és Munkaügyi Bíróság – Madžarska) – Signum Alfa Sped Kft./Nemzeti Adó- és Vámhivatal Kiemelt Adó- és Vám Főigazgatóság

(Zadeva C-446/15) (1)

((Predhodno odločanje - Člen 99 Poslovnika Sodišča - Davki - Davek na dodano vrednost - Direktiva 2006/112/ES - Pravica do odbitka - Zavrnitev - Izdajatelj računa, za katerega se šteje, da ni bil resnični ponudnik zaračunanih storitev - Obveznost preveritve na davčnem zavezancu))

(2017/C 063/07)

Jezik postopka: madžarščina

Predložitveno sodišče

Fővárosi Közigazgatási és Munkaügyi Bíróság

Stranki

Tožeča stranka: Signum Alfa Sped Kft.

Tožena stranka: Nemzeti Adó- és Vámhivatal Kiemelt Adó- és Vám Főigazgatóság

Izrek

Določbe Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da nasprotujejo nacionalni praksi, v skladu s katero davčna uprava davčnemu zavezancu zavrne pravico do odbitka davka na dodano vrednost, ki ga je dolgoval ali plačal za storitve, ki so bile zanj opravljene, iz razloga, da računov v zvezi s temi storitvami ni mogoče šteti za verodostojne, ker njihov izdajatelj ni mogel biti resnični ponudnik navedenih storitev, razen če je na podlagi objektivnih elementov dokazano – ne da bi bilo od davčnega zavezanca zahtevano, da opravi preverjanja, ki jih ni dolžan – da je ta davčni zavezanec vedel ali bi moral vedeti, da so bile te storitve vpletene v goljufijo na področju davka na dodano vrednost, kar mora preveriti predložitveno sodišče.

(1) UL C 381, 16.11.2015.
SL Uradni list Evropske unije C 343/16

Sklep Sodišča (osmi senat) z dne 7. julija 2016 – Panasonic Corp./MT Picture Display Co. Ltd, Evropska komisija

(Zadeva C-608/15 P) (1)

((Pritožba - Poslovnik Sodišča - Člen 181 - Omejevalni sporazumi - Svetovni trg katodnih cevi televizijskih in računalniških zaslonov - Sporazumi in usklajena ravnanja na področju cen, razdelitve trgov in strank ter omejitve proizvodnje - Pravica do obrambe - Obvestilo o ugotovitvah o možnih kršitvah - Vsebina))

(2016/C 343/24)

Jezik postopka: angleščina

Stranke

Pritožnica: Panasonic Corp. (zastopniki: R. Gerrits, odvetnik, M. Hoskins, QC, M. Gray, Barrister)

Drugi stranki v postopku: MT Picture Display Co. Ltd, Evropska komisija (zastopnika: A. Biolan in V. Bottka, agenta)

Izrek

1. Pritožba se zavrne.

2. Družbi Panasonic Corp. se naloži, da poleg svojih stroškov nosi tudi stroške Evropske komisije.

(1) UL C 27, 25.1.2016.
Sklep Sodišča (deseti senat) z dne 21. septembra 2016 (predlog za sprejetje predhodne odločbe Juzgado Contencioso-Administrativo no 1 de Oviedo – Španija) – Carlos Álvarez Santirso/Consejería de Educación, Cultura y Deporte del Principado de Asturias

(Zadeva C-631/15) (1)

((Predhodno odločanje - Člen 99 Poslovnika Sodišča - Direktiva 1999/70/ES - Okvirni sporazum o delu za določen čas, sklenjenem med ETUC, UNICE in CEEP - Določba 4 - Veriženje pogodb o zaposlitvi za določen čas v javnem sektorju - Neuniverzitetno poučevanje - Nacionalna zakonodaja - Zagotovitev dodatnega plačila - Pogoj - Pridobitev pozitivne ocene v postopku ocenjevanja - Učitelji zaposleni kot nadomestni uslužbenci - Izključitev - Načelo nediskriminacije))

(2016/C 454/26)

Jezik postopka: španščina

Predložitveno sodišče

Juzgado Contencioso-Administrativo no 1 de Oviedo

Stranki

Tožeča stranka: Carlos Álvarez Santirso

Tožena stranka: Consejería de Educación, Cultura y Deporte del Principado de Asturias

Izrek

Določba 4, točka 1, Okvirnega sporazuma o delu za določen čas, sklenjenega 18. marca 1999, ki je priloga k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da nasprotuje nacionalni zakonodaji, kot je ta iz postopka v glavni stvari, v okviru katere je pravica do sodelovanja pri načrtu ocenjevanja funkcionalnih nalog učiteljev in s tem povezane finančne spodbude, brez kakršne koli utemeljitve iz objektivnih razlogov, pridržana le za učitelje, ki so v okviru delovnega razmerja za nedoločen čas zaposleni kot karierni uradniki, z izjemo tistih, ki so v okviru delovnega razmera za določen čas zaposleni kot nadomestni uslužbenci.

(1) UL C 68, 22.2.2016.
SL Uradni list Evropske unije C 200/2

Sklep Sodišča (deveti senat) z dne 10. marca 2016 – SolarWorld AG/Brandoni solare SpA, Global Sun Ltd, Silicio Solar SAU, Solaria Energia in Medio Ambiente SA, Evropska komisija

(Zadeva C-142/15 P) (1)

((Pritožba - Člen 181 Poslovnika Sodišča - Člen 263 PDEU - Merilo neposrednega nanašanja - Očitno neutemeljena pritožba - Damping - Uvoz fotonapetostnih modulov iz kristalnega silicija in njihovih ključnih sestavnih delov (celic in rezin) s poreklom iz Kitajske ali ki so od tam poslani - Uredba (ES) št. 1225/2009 - Člen 8 - Ponudba kitajskih proizvajalcev izvoznikov o zavezi v zvezi s ceno - Sprejetje Komisije - Oprostitev protidampinških dajatev - Pravno sredstvo zoper sklep o sprejetju - Nedopustnost))

(2016/C 200/02)

Jezik postopka: angleščina

Stranke

Pritožnica: SolarWorld AG (zastopnika: L. Ruessmann, odvetnik, J. Beck, Solicitor)

Druge stranke v postopku: Brandoni solare SpA, Global Sun Ltd, Silicio Solar SAU, Solaria Energia in Medio Ambiente SA, (zastopnika: J L. Ruessmann, odvetnik, J. Beck, Solicitor), Evropska komisija (zastopniki: F. Brakeland, T. Maxian Rusche in A. Stobiecka-Kuik, agenti)

Izrek

1. Pritožba se zavrže.

2. SolarWorld AG se naloži plačilo stroškov.

(1) UL C 190, 8.6.2015.
SL Uradni list Evropske unije C 320/6

Sklep Sodišča (deveti senat) z dne 3. junija 2015 – The Sunrider Corporation/Urad za usklajevanje na notranjem trgu (znamke in modeli), Nannerl GmbH & Co. KG

(Zadeva C-142/14 P) (1)

((Pritožba - Znamka Skupnosti - Postopek z ugovorom - Zahteva za registracijo besedne znamke SUN FRESH - Ugovor imetnika prejšnje besedne znamke Skupnosti SUNNY FRESH - Verjetnost zmede - Podobnost proizvodov, ki jih označujeta znamki v sporu - Pravica do izjave - Uredba (ES) št. 207/2009 - Členi 8(1)(b), 75 in 76))

(2015/C 320/08)

Jezik postopka: angleščina

Stranke

Tožeča stranka: The Sunrider Corporation (zastopnika: N. Dontas in K. Markakis, dikogoroi)

Toženi stranki: Urad za usklajevanje na notranjem trgu (znamke in modeli) (zastopnik: P. Bullock, agent), Nannerl GmbH & Co. KG (zastopnik: A. Thünken, odvetnik)

Izrek

1. Pritožba se zavrne.

2. The Sunrider Corporation se naloži plačilo stroškov.

(1) UL C 212, 7.7.2014.
SL Uradni list Evropske unije C 146/9

Sklep Sodišča (deveti senat) z dne 11. februarja 2015 – Iliad, Free infrastructure, Free SAS/Evropska komisija, Francoska republika, Republika Poljska, Département des Hauts-de-Seine

(Zadeva C-624/13 P) (1)

((Pourvoi - Člen 181 Poslovnika Sodišča - Državne pomoči - Nadomestilo za stroške javne storitve za vzpostavitev in upravljanje visokopretočnega elektronskega komunikacijskega omrežja))

(2015/C 146/13)

Jezik postopka: francoščina

Stranke

Pritožnica: Iliad SA, Free infrastructure SAS, Free SAS (zastopnik: T. Cabot, odvetnik)

Druge stranke: Evropska komisija (zastopnika: B. Stromsky in C. Urraca Caviedes, agenta), Francoska republika (zastopnika: D. Colas in J. Bousin, agenta), Republika Poljska, Département des Hauts-de-Seine (zastopnik: G. O'Mahony, odvetnik)

Izrek

1. Pritožba se zavrne.

2. Družbam Iliad SA, Free Infrastructure SAS in Free SAS se naloži plačilo stroškov Evropske komisije, Francoske republike in departmaja Hauts-de-Seine.

(1) UL C 39, 8.2.2014.
SL Uradni list Evropske unije C 409/21

Sklep Sodišča (osmi senat) z dne 4. septembra 2014 – Rütgers Germany GmbH, Rütgers Belgium NV, Deza, a.s., Industrial Química del Nalón, SA, Bilbaína de Alquitranes, SA proti Evropski agenciji za kemikalije (ECHA)

(Zadeva C-288/13 P) (1)

((Pritožba - Člen 181 Poslovnika Sodišča - Uredba (ES) št. 1907/2006 (uredba REACH) - Člen 59 in Priloga XIII - Identifikacija antracenskega olja za snov, ki zbuja veliko skrb in za katero je potreben postopek za pridobitev dovoljenja - Enakost obravnavanja))

2014/C 409/29

Jezik postopka: angleščina

Stranke

Pritožnice: Rütgers Germany GmbH, Rütgers Belgium NV, Deza, a.s., Industrial Química del Nalón, SA, Bilbaína de Alquitranes, SA (zastopnik: K. Van Maldegem, odvetnik)

Druga stranka: Evropska agencija za kemikalije (ECHA) (zastopniki: M. Heikkilä, W. Broere in T. Zbihlej, agenti, J. Stuyck in A.-M. Vandromme, odvetnika)

Izrek

1. Pritožba se zavrne.

2. Družbam Rütgers Germany GmbH, Rütgers Belgium NV, Deza a.s., Industrial Química del Nalón SA in Bilbaína de Alquitranes SA se naloži plačilo stroškov.

(1) UL C 252, 31.8.2013.
3.

Predložitveno sodišče preveri ali se obveznost delodajalca, da nacionalnemu organu, pristojnemu za nadzor nad pogoji dela, zagotovi dostop do evidence delovnega časa na način, ki omogoča neposreden vpogled vanjo, lahko šteje kot nujna za to da ta organ izvršuje svojo nalogo nadzora, ker prispeva k učinkovitejši uporabi predpisov s področja pogojev dela zlasti kar zadeva delovni čas, in, v primeru pritrdilnega odgovora, ali sankcije, ki so naložene zaradi zagotovitve učinkovite uporabe zahtev iz Direktive Evropskega parlamenta in Sveta 2003/88/ES z dne 4. novembra 2003 o določenih vidikih organizacije delovnega časa, spoštujejo načelo sorazmernosti.
SL Uradni list Evropske unije C 184/9

Sklep Sodišča (osmi senat) z dne 13. februarja 2014 (predlog za sprejetje predhodne odločbe Tribunal Arbitral – Portugalska) – Merck Canada Inc. proti Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda

(Zadeva C-555/13) (1)

((Predlog za sprejetje predhodne odločbe - Pojem „sodišče“ v smislu člena 276 PDEU - Tribunal Arbitral necessário - Dopustnost - Uredba (ES) št. 469/2009 - Člen 13 - Dodatni varstveni certifikat za zdravila - Trajanja veljavnosti certifikata - Najdaljše obdobje izključnosti))

2014/C 184/12

Jezik postopka: portugalščina

Predložitveno sodišče

Tribunal Arbitral

Stranke

Tožeča stranka: Merck Canada Inc.

Tožene stranke: Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda

Predmet

Predlog za sprejetje predhodne odločbe – Tribunal Arbitral – Razlaga člena 13 Uredbe (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila (Kodificirana različica) (UL L 152, str. 1) – Trajanje certifikata – Obdobje izključnosti, ki lahko preseže maksimalno trajanje petnajstih let od prvega dovoljenja za promet z zadevnim zdravilom v Uniji

Izrek

Člen 13 Uredbe (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila v povezavi z uvodno izjavo 9 te uredbe je treba razlagati tako, na nasprotuje temu, da se imetnik patenta in dodatnega varstvenega certifikata lahko sklicuje na celotno trajanje veljavnosti takega certifikata, izračunano na podlagi tega člena 13, v položaju, v katerem bi bil na podlagi tega trajanja glede učinkovine deležen obdobja izključnosti, ki je daljše od petnajstih let od prvega dovoljenja za promet z zdravilom, ki je ta učinkovina ali vsebuje to učinkovino, v Evropski uniji.

(1) UL C 15, 18.1.2014.
SL Uradni list Evropske unije C 261/7

Sklep Sodišča (osmi senat) z dne 5. junija 2014 (predlog za sprejetje predhodne odločbe Augstākā tiesa (nekdanje Augstākās tiesas Senāts) – Latvija) – Antonio Gramsci Shipping Corp. in drugi proti Aivarsu Lembergsu

(Zadeva C-350/13) (1)

((Predlog za sprejetje predhodne odločbe - Pravosodno sodelovanje v civilnih zadevah - Uredba (ES) št. 44/2001 - Priznanje in izvršitev začasnih ukrepov in ukrepov zavarovanja - Razglasitev ničnosti prvotne odločbe - Ohranitev predloga za sprejetje predhodne odločbe - Ustavitev postopka))

2014/C 261/10

Jezik postopka: latvijščina

Predložitveno sodišče

Augstākā tiesa (anciennement Augstākās tiesas Senāts)

Stranke

Tožeče stranke: Antonio Gramsci Shipping Corp., Apollo Holdings Corp., Arctic Seal Shipping Co. Ltd, Atlantic Leader Shipping Co. Ltd, Cape Wind Trading Co.Ltd, Clipstone Navigation SA, Dawnlight Shipping Co. Ltd, Dzons Rids Shipping Co., Faroship Navigation Co. Ltd, Gaida Shipping Co., Gevostar Shipping Co. Ltd, Hose Marti Shipping Co., Imanta Shipping Co. Ltd, Kemeri Navigation Co., Klements Gotvalds Shipping Co., Latgale Shipping Co. Ltd, Limetree Shipping Co. Ltd, Majori Shipping Co. Ltd, Noella Marītime Co. Ltd, Razna Shipping Co., Sagewood Trading Inc., Samburga Shipping Co. Ltd, Saturn Trading Co., Taganroga Shipping Co., Talava Shipping Co. Ltd, Tangent Shipping Co. Ltd, Viktorio Shipping Co., Wilcox Holding Ltd, Zemgale Shipping Co. Ltd, Zoja Shipping Co. Ltd

Tožena stranka: Aivars Lembergs

Izrek

Postopek glede predloga za sprejetje predhodne odločbe, ki ga je vložilo Augstākās tiesas Senāts (Latvija), z odločbo z dne 12. junija 2013, se ustavi.

(1) UL C 252, 31.8.2013.
SL Uradni list Evropske unije C 175/16

Sklep Sodišča (veliki senat) z dne 3. februarja 2014 (predloga za sprejetje predhodne odločbe Tribunalul Sibiu, Curtea de Apel Bucureşti – Romunija) – Silvia Georgiana Câmpean proti Administraţia Finanţelor Publice a Municipiului Mediaş, Administraţia Fondului pentru Mediu (C-97/13), Administraţia Finanţelor Publice a Municipiului Alexandria proti Georgeju Ciocoiuju (C-214/13)

(Združeni zadevi C-97/13 in C-214/13) (1)

((Predhodno odločanje - Notranji davki - Člen 110 PDEU - Okoljska dajatev za onesnaževanje, ki se pobira ob prvi registraciji motornih vozil - Davčna nevtralnost med uvoženimi rabljenimi motornimi vozili in podobnimi vozili, ki so že na nacionalnem trgu))

2014/C 175/19

Jezik postopka: romunščina

Predložitveno sodišče

Tribunalul Sibiu, Curtea de Apel Bucureşti

Stranke

Tožeči stranki: Silvia Georgiana Câmpean (C-97/13), Administraţia Finanţelor Publice a Municipiului Alexandria (C-214/13)

Toženi stranki: Administraţia Finanţelor Publice a Municipiului Mediaş, Administraţia Fondului pentru Mediu (C-97/13), George Ciocoiu (C-214/13)

Predmet

redlog za sprejetje predhodne odločbe – Tribunalul Sibiu, Curtea de Apel București – Dajatev za onesnaževanje z emisijami, ki jo je treba plačati za motorna vozila ob njihovi prvi registraciji ali ob prvem vpisu lastninske pravice v register – Odstopanje za vozila, ki so predmet predhodnih dajatev – Možnost sodne izterjave dajatev, ki so bile plačane za ta vozila – Morebitno odvračanje od uporabe rabljenih vozil, ki so bila kupljena v drugih državah članicah – Skladnost nacionalne ureditve s členom 110 PDEU

Izrek

Člen 110 PDEU je treba razlagati tako, da nasprotuje sistemu obdavčitve, kakršen je bil uveden in nato omejen z nacionalno ureditvijo v sporih o glavni stvari, s katerim država članica motorna vozila obdavči z dajatvijo za onesnaževanje, ki je zasnovana tako, da odvrača od uporabe rabljenih vozil, kupljenih v drugih državah članicah, v tej državi članici, vendar ne da bi odvračala od nakupa enako starih in enako rabljenih vozil na nacionalnem trgu.

(1) UL C 129, 4.5.2013.

UL C 189, 29.6.2013.
SL Uradni list Evropske unije C 377/5

Sklep Sodišča (šesti senat) z dne 7. oktobra 2013 (predlog za sprejetje predhodne odločbe Consiglio di Stato – Italija) – Società cooperativa Madonna dei miracoli proti Regione Abruzzo, Ministero delle Politiche Agricole e Forestali

(Zadeva C-82/13) (1)

(Predlog za sprejetje predhodne odločbe - Skupna kmetijska politika - Skupni ukrepi - Neizplačilo finančne pomoči s strani Komisije - Preklic lastnega prispevka s strani države članice - Dejansko vprašanje - Notranji položaj - Očitna nepristojnost Sodišča - Opis dejanskega stanja - Nezadostnost - Hipotetično vprašanje - Očitna nedopustnost)

2013/C 377/08

Jezik postopka: italijanščina

Predložitveno sodišče

Consiglio di Stato

Stranke

Tožeča stranka: Società cooperativa Madonna dei miracoli

Toženi stranki: Regione Abruzzo, Ministero delle Politiche Agricole e Forestali

Predmet

Predlog za sprejetje predhodne odločbe – Consiglio di Stato – Razlaga Uredbe Sveta (EGS) št. 2052/88 z dne 24. junija 1988 o nalogah Strukturnih skladov in njihovi uspešnosti ter o koordiniranju njihovih aktivnosti med seboj in z aktivnostmi Evropske investicijske banke ter drugih obstoječih finančnih instrumentov (UL L 185, str. 9), Uredbe Sveta (EGS) št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede usklajevanja dejavnosti različnih strukturnih skladov med seboj in z dejavnostmi Evropske investicijske banke ter drugih obstoječih finančnih instrumentov (UL L 374, str. 1), Uredbe Sveta (EGS) št. 866/90 z dne 29. marca 1990 o izboljšanju pogojev proizvodnje in trženja za kmetijske proizvode (UL L 91, str. 1) in Odločbe Komisije 90/342/EGS z dne 7. junija 1990 o merilih izbora za naložbe za izboljšanje pogojev predelave in trženja kmetijskih in gozdnih proizvodov (UL L 163, str. 71) – Skupni ukrepi – Neizplačilo finančne pomoči Komisije – Država članica, ki zaradi neizplačila pomoči Komisije ni izplačala svoje pomoči

Izrek

1. Sodišče Evropske unije očitno ni pristojno za odgovor na vprašanja, ki jih je postavilo Consiglio di Stato (Italija).

2. V preostalem je predlog za sprejetje predhodne odločbe očitno nedopusten.

(1) UL C 147, 25.5.2013.
SL Uradni list Evropske unije C 225/54

Sklep Sodišča (osmi senat) z dne 6. junija 2013 (predlog za sprejetje predhodne odločbe Administrativen sad Sofia-grad – Bolgarija) – Gena Ivanova Čolakova proti Osmo rajonno upravlenie pri Stolična direkcija na vatrešnite raboti

(Zadeva C-14/13) (1)

(Predlog za sprejetje predhodne odločbe - Člen 21(1) PDEU, 67 PDEU in 72 PDEU - Listine Evropske unije o temeljnih pravicah - Nacionalna zakonodaja, ki dovoljuje pridržanje osebe zaradi ugotovitve njene istovetnosti - Neobstoj zveze s pravom Unije - Očitna nepristojnost Sodišča)

2013/C 225/99

Jezik postopka: bolgarščina

Predložitveno sodišče

Administrativen sad Sofia-grad

Stranki

Tožeča stranka: Gena Ivanova Čolakova

Tožena stranka: Osmo rajonno upravlenie pri Stolična direkcija na vatrešnite raboti

Predmet

Predlog za sprejetje predhodne odločbe – Administrativen sad Sofia-grad – Razlaga člena 21(1) PDEU v povezavi s členoma 67 in 72 navedene pogodbe ter člena 52(1) Listine Evropske unije o temeljnih pravicah v povezavi s členoma 6 in 45(1) Listine – Državljanstvo Unije – Prosto gibanje oseb – Odstopanja – Nacionalna ureditev, ki policiji dovoljuje, da osebo pridrži zaradi ugotovitve njene istovetnosti, kadar ta oseba ne želi ali ne more dokazati svoje istovetnosti – Pridržanje za največ 24 ur – Kontrola, ki ni upravičena z razlogi javnega reda, preprečevanjem kriminalitete ali zagotavljanjem notranje varnosti – Diskrecijska pravica policije – Neobstoj obveznosti presoditi nujnost ugotovitve istovetnosti osebe

Izrek

Sodišče Evropske unije očitno ni pristojno za odgovor na vprašanji za predhodno odločanje, ki ju je Administrativen sad Sofia-grad (Bolgarija) postavilo z odločbo z dne 17. decembra 2012 (zadeva C-14/13).

(1) UL C 79, 16.3.2013.